Sasao a Jahaiko

Ti sasao a Jahaiko (tinawtawagan pay iti Semang ken Amianan nga Asliano) ket dagiti grupo ti sasao nga Asliano nga insasao babaen dagiti agarup a 5,000 a tattao kadagiti akin-uneg a daga ti Malaysia Peninsular, nga agraman kadagiti bassit a lugar iti aki-abagatan a Tailandia. Ti kaaduan iti pannakaiduma iti grupo ket ti Chewong, a naisasao iti abagatan ti Semai. Dagiti sabali a pagsasao a mailaksid manipud iti Tonga ket mabalin a mabingay kadagiti dua a dibision:

Chewong
Maitutop a Jahaiko
Akindaya
Batek (Batek Dèq ken Batek Nong), Mintil (Batek Tanɨm)
Jehai (Jahai), Minriq (Menriq)
Akinlaud: Kintaq, Kensiu (Maniq)

(di naidasig) Tonga (Mos, Maniq)

Ti nagan a Maniq (Məniʔ, Maniʔ) ket mabalin a mangibaga iti Kensiu wenno Tonga, isuda a dua ket agnagan iti Mos.

Adda dagiti awanen a sasao nga Asliano , a kas ti Wila' (tinawtawagan pay iti Bila' wenno Akibaba a daga a Semang), a nairehistro idia a naisasao idiay aplaya ti Probinsia ti Wellesley iti bangir ti Penang idi nasapa a maika-19 a siglo. Ti sabali pay nga awanen a pagsasao ket ti Ple-Temer, a naisasao idi idiay asideg ti Gerik iti akin-amianan a Perak (Benjamin 2011).

Dagiti nagibasaran

Dagiti akinruar a silpo 
Benjamin, Geoffrey. 2011. The current situation of the Aslian languages. m.s.
http://projekt.ht.lu.se/rwaai RWAAI
http://hdl.handle.net/10050/00-0000-0000-0003-66F8-B@view Sasao nga Akin-amianan nga Aslian iti Dihital nga Arkibo ti RWAAI

Dagiti pagsasao ti Malaysia
Dagiti pagsasao ti Tailandia